לי נעים

לי נעים (נולדה ב-9 בנובמבר 1984) היא עיתונאית ישראלית, המשמשת ככתבת לענייני משפט ומבזקנית בחברת החדשות.

ביוגרפיה 
נעים נולדה וגדלה ברעננה למשפחה ממוצא טריפוליטאי שמקורה מהמושב בית עזרא.

בשנת 2003 התגייסה לחיל החינוך ושירתה כקצינת חינוך ביחידת מגלן ובא"ח נח"ל. היא השתחררה משירותה הצבאי בשנת 2006 בדרגת סגן.

נעים החלה לעבוד כעיתונאית בזמן לימודיה בשנת 2007, עם הצטרפותה לרדיו דרום, ככתבת תרבות ומפיקה. לאחר מכן עברה לעבוד בחברת החדשות כתחקירנית בתוכנית של עודד בן עמי, רכזת מחלקת התחקירים של המהדורה המרכזית וכתבת ב"תוכנית חיסכון". בשנת 2018 מונתה לכתבת בחברת החדשות ומגישת מבזקים. נעים מתמחה בתחקירים וכתבות חברתיות.

בשנת 2017 פרסמה נעים שורת תחקירים על תיק 1000, על התנהלות בנימין נתניהו עם אנשי העסקים ארנון מילצ'ן וג'יימס פאקר.

בשנת 2019 פרסמה תחקיר על המעורבות של יאיר נתניהו בקבלת ההחלטות במדינה. בגין תחקירים אלה, תקף אותה יאיר נתניהו ברשתות החברתיות. נעים פרסמה תחקיר על התנהלות מבקר המדינה מתניהו אנגלמן וחשפה טיוטות דוחות שצנזר. היא מלווה בכתבותיה אנשים הסובלים מאפליה על רקע נטייה מינית ומוצא, בעלי מוגבלות, בעלי חובות ונשים הסובלות מאלימות.

נעים התנדבה בעבר בעמותת "בית הגלגלים", שמסייעת לילדים ונערים עם שיתוק מוחין וניוון שרירים, והדריכה בתנועת "אחריי!" לעידוד השירות הצבאי. היא ניהלה בעבר את עמותת יוצאי מגלן.

נעים היא בוגרת אוניברסיטת בן-גוריון בהצטיינות בפסיכולוגיה והיסטוריה של מדינת ישראל, ובעלת תואר שני במנהל עסקים ומנהיגות חברתית, מתוכנית משולבת של מכון מנדל ואוניברסיטת בן-גוריון.

נעים בזוגיות ומתגוררת בתל אביב.

קישורים חיצוניים

הערות שוליים 

עיתונאיות ישראליות
עיתונאים ישראלים
סגל חברת החדשות
בוגרות אוניברסיטת בן-גוריון בנגב
בוגרי אוניברסיטת בן-גוריון בנגב
חיילי חיל החינוך והנוער
תחקירניות ישראליות
תחקירנים ישראלים
מפיקות ישראליות
מפיקים ישראלים
כתבות תרבות ישראליות
כתבי תרבות ישראלים
מנכ"לי עמותות
מנכ"ליות עמותות
פעילים חברתיים ישראלים
פעילות חברתיות ישראליות
תל אביב-יפו: אישים
ישראליות שנולדו ב-1985
ישראלים שנולדו ב-1985